Колодрума (зала)

Многофункционалната спортна зала в Пловдив, известна още като Колодрум Пловдив, e част от спортен комплекс, разположен в зоната с граници булевардите „Асеновградско шосе“, „Дмитрий Менделеев“, „Найчо Цанов“. Спортното съоръжение изпълнява функцията на покрит колодрум, спортна зала, концертна зала и място за множество социални прояви и мероприятия. Изградено е на мястото на бившия открит колодрум в града под тепетата и към момента е единственият покрит колодрум в България и един от най-модерните на Балканите. Характеристики Съоръжението има разгъната застроена площ от 27 015 кв. м, с три подземни и две надземни нива. Спортната зала разполага с 3000 кв. м комбинирано игрище за 20 вида спорт (вж. „Спортове в залата“ по-долу). На 1 м над самото игрище е развита велописта с олимпийски размери (250 м дължина и 7 м ширина и виражи от 120 до 420) под формата на асиметрична елипса. Пистата за колоездене е с изцяло дървена конструкция със специално покритие от сибирска лиственица. Параметрите ѝ са съгласувани с арх. Сандер Даума /Холандия/, притежаващ лиценз за проектиране и изменение на писти за колоездене. Залата има 6062 седящи места, от които 1490 са на телескопичните трибуни и 24 места за предвидени за инвалидни колички. Капацитетът на залата достига до 6372 с правостоящи при концерти. VIP местата са 149. Те са изградени в пълно съответствие с българските норми и световните стандарти и практика. Ширината на редовете на стационарните и телескопичните трибуни е 85 см. Трибуни Капацитет Транспорт Градски транспорт Автобусни спирки в близост до зала Колодрума (4 ходи до ПУ, 10 ходи до Смирненски, 17 ходи до Мол Пловдив, а 99 ходи до ТК Марица) : Автомобил Достъпът за автомобили до зала Колодрума се осъществява по бул. „Менделеев“ и бул. „Найчо Цанов“. Съоръжението разполага с открит паркинг за 200 автомобила и подземен паркинг за 350 автомобила. Велосипед посока Изток – алея по бул. „Менделеев“ История Идеята за изграждането на покрит колодрум в Пловдив започва да се реализира от пловдивското колоездачното дружество „Цар Симеон“ и строителната компания „Реа 96“ ООД. Клубът по колоездене предоставя собствен терен от 37 дка, върху който ще бъде построено спортното съоръжение, а „Реа 96“ е основният инвеститор. Идеята е в съседство на залата да се строят хотелска и търговска част, както и жилищен комплекс от закрит тип, като от продажбите на недвижими имоти се финансира изграждането на колодрума. Символичната първа копка на новата зала е направена по време на колоездачната обиколка на България през 2007 г. На 30 януари 2008 г. започва разчистването на терена, като съществуващият на това място стадион „Акамедик“ с бетонен колодрум е съборен. Първоначално срокът за завършването на залата е две години след започването на същинското строителство. Строителството на залата върви по-бавно от очакваното. В средата на август 2009 г. е завършена покривната конструкция на съоръжението, а скоро след това е завършен грубият строеж. Въпреки че дълго време успяват да избегнат ефектите на световната финансова и икономическа криза, от колоездачното дружество все пак не се справят с финансовите проблеми. Фирмата „Реа 96“ фалира, което прекъсва изграждането на жилищните и търговски постройки в съседство. Това от своя страна се отразява негативно върху строежа на залата. Колоездачното дружество не разполага с достатъчен ресурс да завърши амбициозното си начинание, в резултат на което изграждането на покрития колодрум е спряно за неопределен период от време. За възобновяване на строителните дейности се разчита на съдружие между колоездачния клуб и Oбщина Пловдив или правителството на България в лицето на Министерството на младежта и спорта. След дълги разговори и срещи между двете страни на 18 март 2011 г. министърът на финансите по време на управлението на ГЕРБ Симеон Дянков заявява, че държавата ще се ангажира с довършването на спортното съоръжение. Предвижда се залата да бъде откупена от колоездачното дружество и да се прехвърли за стопанисване на Община Пловдив. Спортни събития Европейско първенство по колоездене на писта под ръководството на UEC – 11-15 ноември 2020 г. Европейско първенство по мажоретни спортни дисциплини НБТА Европа - 5-8 октомври 2023 г. Пети кръг на "SESAME Турнири на волята" - 12 април 2025 г. Спортове в залата В залата могат да се практикуват 22 вида спорт: Вижте също Официален сайт на „Колодрум Пловдив“ Официална фейсбук страница на „Колодрум Пловдив“ Колодрум Източници